es gl gl ast en gl gl gl it gl gl en en en en en en en es en es gl de gl id gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl es en en
Asociación Pont-Up Store - Pont-Up Store
A Asociación  para o Emprendemento e a Innovación: Pont-Up Store é unha entidade que nace en Pontevedra co obxectivo de impulsar e apoiar ao novo emprendemento e a innovación no noroeste peninsular e especialmente en Galicia. Esta entidade ten como orixe o Pont-Up Store: espazo de emprendemento, que dende 2014 constitúese como un punto de referencia do novo emprendemento.
A Asociación, creada a finais de 2021, nace como resposta á demanda por parte das empresas participantes neste evento de constituír unha Asociación que os represente.
Poden pertencer á asociación todas as empresas que participaron ou participen no futuro nas diferentes modalidades do Pont-Up Store e aquelas que sexan seleccionadas nalgunha outra actividade que requira un proceso previo de selección de candidaturas organizada pola Asociación.
A Asociación ten como fin a organización anual do Pont-Up Store así como a realización de actividades para o desenvolvemento dos proxectos das empresas asociadas e outras actividades que axuden a mellorar o panorama emprendedor e a innovación en Galicia. Tamén ten como obxectivo a colaboración con outras entidades do ecosistema de emprendemento e innovación de Galicia buscando a complementariedade e a eficiencia no uso dos recursos públicos e privados.
Apoio e impulso de novos proxectos de emprendemento e innovación para a xeración de riqueza e emprego no territorio.
Facilitar a implementación das novas tecnoloxías no desenvolvemento de proxectos de emprendemento.
Apoiar e promover a internacionalización de proxectos emprendedores
Mellorar a calidade dos proxectos empresariais  das persoas emprendedoras a través do asesoramento e dunha aprendizaxe activa.
Promover os valores da igualdade, responsabilidade social e defensa do medioambiente para o desenvolvemento de emprendementos e innovacións sustentables
Fomentar proxectos emprendedores especialmente aqueles relacionados coa innovación e a economía social, o desenvolvemento rural, o emprendemento femenino, o emprendemento senior ou o intraemprendemento empresarial, entre outros.
Promover o emprendemento e a innovación en tódolos niveis educativos e a transferencia de coñecemento coas entidades de investigación, centros tecnolóxicos, clústeres e asociacións empresariais.
Fomentar a capitalización da experiencia e do saber facer (know-how) de profesionais senior, especialmente daqueles en situación de xubilación.
Impulsar estudos que proporcionen unha maior información das economía locais e sectoriais que faciliten o coñecemento de novas oportunidades de negocio, así como a toma de decisión nos proxectos de emprendemento e innovación.
Promover a cultura emprendedora na sociedade con novos formatos e espazos, presenciais ou virtuais, de integración entre os proxectos de emprendemento e a sociedade.
Potenciar a cooperación con tódolos axentes do ecosistema do emprendemento e innovación na procura da complementariedade e unha maior eficacia e eficiencia no uso dos recursos públicos e privados.
ORGANIZACIÓN DO PONT-UP STORE: ESPAZO DE EMPRENDEMENTO
ORGANIZACIÓN DE ACTIVIDADES E EVENTOS DE EMPRENDEMENTO E INNOVACIÓN ARREDOR DOS DIFERENTES SECTORES EMPRESARIAIS
PROMOCIÓN DA COOPERACIÓN PARA INCENTIVAR O DESENVOLVEMENTO DE NOVOS NEGOCIOS
ESTUDOS E INFORMES DE INTERESE PARA A TOMA DE DECISIÓNS DOS EMPRENDEMENTOS GALEGOS
…. E MOITO MÁIS QUE ESTÁ POR VIR
A Asociación  para o Emprendemento e a Innovación: Pont-Up Store foi constituída a finais do ano 2021 polas persoas que integraban  o Comité Organizador do Pont-Up Store como socios fundadores e que actualmente forman a Xunta Directiva desta nova organización. Todos eles relacionados coa Universidade de Vigo ou ben son emprendedores e emprendedoras participantes nalgunha das edicións do Pont-Up Store.
Na actualidade a Asociación atópase en pleno proceso de captación de socios e socias e a sinatura de convenios con institucións e empresas privadas que permitan desenvolver os seus obxectivos e proporcionar aos seus asociados vantaxes en diferentes eidos do seu interese.
Quero coñecer a Xunta Directiva